Mürzzuschlag
Mürzzuschlag  je grad od 8813 stanovnika u sredini Austrije, koji administrativno potpada pod okrug Bruck-Mürzzuschlag.

Geografija 
Mürzzuschlag leži na sjeverozapadu Štajerske, u dolini rijeke Mürz, na jugozapadnim obroncima planine Semmering, koja je jedno od najboljih štajerskih skijališta.

Historija 
Mürzzuschlag je prvi put spomenut u dokumentima 1227. godine. Od srednjeg vijeka bio je centar za proizvodnju predmeta od željeza. Procvjetao je nakon izgradnje Semmeringbahna, prve dionice Južne željeznice, kao željezničko čvorište i industrijsko naselje, pa je status grada dobio 1924. godine. Mürzzuschlag je sve do 2013. bio i administrativni centar vlastitog okruga, koji se nakon administrativne reforme spojio sa Okrugom Bruck an der Mur, pa je administracija novog okruga oselila u Bruck an der Mur.

Znamenitosti 
Najveće znamenitosti grada su parohijska crkva, kompletno obnovljena između 1767. i 1774. sa šestorokatnim gotičkim zvonikom, zatim kuća Brahms iz polovine 16. vijeka i trgovačka kuća iz 1792. nekadašnja 
franjevačka crkva podignuta između 1648.- 1657.

Privreda 
Od 4220 zaposlenih u 1991. oko 58% je radilo u uslužnom sektoru i trgovini, a ostali u tradicionalnoj metalskoj industriji, koja sve više stagnira, te u drvnoj industriji i po malim pivovarama.

Pobratimski gradovi 
  Treptow-Köpenick (berlinski okrug)
  Aruša
  Blansko
  Chillán

Izvori

Vanjske veze 

 Službene stranice Mürzzuschlaga 

Gradovi i naselja Štajerske
Gradovi u Austriji